KISKŐRÖS VÁROS SZLOVÁK NEMZETISÉGI
ÖNKORMÁNYZATA
Slovenská národnostná samospráva mesta Malý Kereš
Szám: 14-6/2023.

JEGYZŐKÖNYV

Készült:	Kiskőrös Város Szlovák Nemzetiségi Önkormányzata 2023. augusztus 29-én (kedd) 8:30 órai kezdettel megtartott rendkívüli üléséről

Az ülés helye:		Kiskőrösi Polgármesteri Hivatal Díszterme 
			(6200 Kiskőrös, Petőfi Sándor tér 1.)

Jelen vannak:		Györk Ernőné			a testület elnöke 
Barkóczi Jánosné		képviselő
Birkás Kálmánné		képviselő
Csővári János			képviselő
Valach Sándorné		képviselő

dr. Turán Csaba			jegyző
Kőhegyiné Seres Anita		költségvetési referens
Chudi Barbara			jegyzőkönyvvezető

Györk Ernőné a testület elnöke köszöntötte az ülésen megjelenteket, megállapította a határozat-képességet és megnyitotta az ülést. Javasolta, hogy a jegyzőkönyv-hitelesítő Csővári János képviselő legyen.

A testület a jegyzőkönyv hitelesítőjének egyhangú szavazással Csővári János képviselőt jelölte ki.

Ezt követően az elnök ismertette a napirendi javaslatot, kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A testület a napirendet 5 „igen” szavazattal az alábbiak szerint fogadta el:


N A P I R E N D:


1. 	AKTUÁLIS KÉRDÉSEK



1. napirend

AKTUÁLIS KÉRDÉSEK


Györk Ernőné a testület elnöke elmondta, hogy 2023. szeptember 1-2. között 29. alkalommal kerül megrendezésre a Kiskőrösi Szüret és Szlovák Nemzetiségi Napok rendezvény. A rendezvény keretein belül városunkba látogatnak különböző népdalkörök és Tótkomlósról is érkeznek. A Szlovák Nemzetiségi Napok keretében tradicionális szlovák ételek kerülnek elkészítésre. Az ide érkezők megvendégelésének, valamint az alapanyagok beszerzésének költségeire 300.000 ,- Ft összeg biztosítását javasolja a testületnek akként, hogy az összeg előlegként kerüljön kifizetésre. A 300.000 ,- Ft összeg része 80.000 Ft pályázati forrás. 

A testület elnöke határozati javaslatként az alábbiakat fogalmazta meg:

„Kiskőrös Város Szlovák Nemzetiségi Önkormányzata 
1. 300.000,- Ft összeget biztosít a 2023. szeptember 1-2. között megrendezésre kerülő Kiskőrösi Szüret és Szlovák Nemzetiségi Napok keretében történő alapanyag beszerzés és megvendégelés költségeire. 
2. az 1. pontban meghatározott összeget a 2023. évi költségvetés terhére biztosítja.
3. felkéri a Polgármesteri Hivatal Pénzügyi Osztályát, hogy a 300.000,- forint előleg készpénzben történő felvételét biztosítsa.”

Felelős:	a testület elnöke
Határidő:	azonnal  

A testület megtárgyalta Györk Ernőné elnök által megfogalmazottakat és 5 „igen” szavazattal az alábbi határozatot hozta:

32/2023. sz. Szlovák Nemzetiségi Önk. határozat


H A T Á R O Z A T


Kiskőrös Város Szlovák Nemzetiségi Önkormányzata
 
1. 300.000,- Ft összeget biztosít a 2023. szeptember 1-2. között megrendezésre kerülő Kiskőrösi Szüret és Szlovák Nemzetiségi Napok keretében történő alapanyag beszerzés és megvendégelés költségeire. 

2. az 1. pontban meghatározott összeget a 2023. évi költségvetés terhére biztosítja.

3. felkéri a Polgármesteri Hivatal Pénzügyi Osztályát, hogy a 300.000,- forint előleg készpénzben történő felvételét biztosítsa.

Felelős:	a testület elnöke
Határidő:	azonnal  






További kérdés, hozzászólás nem hangzott el, így Györk Ernőné elnök az ülést 9:15 órakor bezárta.



Kmf.




    Györk Ernőné 									        Csővári János
   a testület elnöke									  jegyzőkönyv-hitelesítő


Chudi Barbara
jegyzőkönyvvezető

